open-index/open-wikipedia-markdown huggingface dataset:
יצחק מזרחי (כדורגלן)

**יצחק (זכי) מזרחי** (נולד ב-1942 בשכונת התקווה) הוא כדורגלן עבר ישראלי, ששיחק בעמדת החלוץ, ומזוהה בעיקר עם קבוצת בני יהודה תל אביב שם שיחק ואימן את רוב הקריירה הספורטיבית שלו. נחשב לאחד מהשחקנים הבולטים ביותר בבני יהודה לאורך השנים, ומחזיק בשיא שערים למפעל גביע המדינה במדי בני יהודה (23), ושיא שערים ישראלי למשחק אחד במדי הקבוצה עם 10 שערים שהבקיע במשחק אחד בלבד.

## קריירה
מזרחי נולד בתחילת שנות ה-40 בשכונת התקווה שבתל אביב, שם גדל. אביו, עמנואל מזרחי, היה קבלן בניין (היה ידוע שמעודד את הקבוצה כשהוא אוחז בידו פעמון של מוכר נפט). בגיל 14 הצטרף לקבוצת הנוער של מועדון בני יהודה תל אביב, ושנתיים בלבד לאחר מכן, בגיל 15.5 כבר היה חלק מסגל הקבוצה הבוגרת, ובגיל 16 ערך את הופעת הבכורה שלו בקבוצה הבוגרת, בפעם הראשונה בבוגרים בעונת 1957/1958 בעוד הקבוצה בליגה השנייה בעונה זו (ליגה א') ומנסה להעפיל לליגה הבכירה (הליגה הלאומית). בעונה זו הופיע מזרחי 8 פעמים במדי הקבוצה וכבש שער אחד. בעונה שלאחר מכן 1958/1959, היה שותף לעלייתה ההיסטורית של הקבוצה לליגה הלאומית כמהמקום הראשון בליגת המשנה, כשהוא בן 17 בלבד.

בליגה הלאומית הפך מזרחי לשחקן הרכב בקבוצה, והיה נודע בזריזות שלו ובבעיטות העוצמתיות יחסית שהפיק, אף על פי שהיה נמוך וקטן פיזית יחסית. ב-1961 הוזמן על ידי גיולה מאנדי לסגל נבחרת ישראל אך לא הספיק להופיע במדיה.

בעונת 1963/1964 במסגרת הסיבוב השני בגביע המדינה, הביסה בני יהודה את קבוצת קריית מלאכי מהליגות הנמוכות בתוצאה גבוהה של 18:0, כאשר מזרחי כובש 10 שערים במשחק אחד, שיא ישראלי למשחק רשמי בו הוא מחזיק עד היום. בעונת 1964/1965 זכה בתואר מלך השערים בליגה העליונה (ביחד עם ישראל אשכנזי ממכבי יפו) כשכבש 18 שערים בעונה והיה הראשון מקבוצת בני יהודה שזוכה בתואר זה.

במהלך עונת 1966/1968 בעקבות סכסוך של ההנהלה עם המאמן שפוטר, ובעקבות אי מציאתה מאמן אחר החליטה הקבוצה למנות את מזרחי למאמן-שחקן בקבוצה בעודו בן 26 בלבד. עונה אחת לאחר מכן 1968/1969 עזב מזרחי את בני יהודה, לאחר שהוביל אותה לזכייה בגביע המדינה בכדורגל לעונה זו.

סך הכל שיחק מזרחי 11 עונות במדי בני יהודה, בסך הכל 221 משחקי ליגה בהם כבש 76 שערים, ו-23 שערים במפעל גביע המדינה (שם הוא מחזיק כמלך השערים של המועדון למפעל).

לאחר שעזב את בני יהודה הספיק לשחק עוד עונה בהפועל יהוד (כמאמן-שחקן גם כן) ועונה במכבי הרצליה לפני שפרש בגיל 29 בלבד ממשחק פעיל. ב-1972 חזר לאמן את הקבוצה לתקופה קצרה, אך לאחר מכן פרש מתחום הכדורגל.

## תארים
; בני יהודה תל אביב **(כמאמן-שחקן)**
* גביע המדינה (1): 1967/1968

**תארים אישיים**
* מלך השערים של הליגה הבכירה (1): 1964/1965 (18 שערים)

## קישורים חיצוניים

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:תל אביב-יפו: כדורגלנים
קטגוריה:כדורגלני בני יהודה תל אביב
קטגוריה:כדורגלני הפועל יהוד
קטגוריה:כדורגלני מכבי הרצליה
קטגוריה:מאמני בני יהודה תל אביב
קטגוריה:מאמני הפועל יהוד
קטגוריה:שכונת התקווה: אישים
קטגוריה:ישראלים שנולדו ב-1942
הנס קינדלר

**הנס קינדלר** (בהולנדית: **Hans Kindler**; 8 בינואר 1892, רוטרדם – 30 באוגוסט 1949, רוד איילנד) היה צ'לן ומנצח אמריקאי-הולנדי, מייסד של התזמורת הסימפונית הלאומית של ארצות הברית.

## ביוגרפיה
הנס קינדלר נולד ברוטרדם וכבר בגיל 10 החל להופיע וקיבל פרסים על נגינתו בכינור ופסנתר. בשנת 1910 הוא הופיע כסולן עם הפילהרמונית של ברלין. באותה תקופה הוא הוציא את ההקלטות הראשונות. לאחר קבלת הוכרה באירופה, הוא נסע לארצות הברית, אך בעקבות תחילת מלחמת העולם הראשונה לא היה יכול לחזור.

[ימין|ממוזער|ימין|180px|הנס קינדלר בצעירותו - ציור של [סלומון גארף]]

בארצות הברית הוא קיבל הזמנה להופיע עם תזמורת פילדלפיה בשנת 1916 ובאותה שנה ניגן בקרנגי הול. הוא ניגן בפילדלפיה עד לשנת 1920. בשנת 1929 הנס קינדלר ערך סיבוב הופעות באירופה ובמזרח הרחוק.

בשנת 1927 הנס קינדלר לראשונה היה מנצח של תזמורת. בשנת 1928 הוא היה מנצח בהופעת בכורה של "אפולו מוליך המוזות" מאת איגור סטרבינסקי. בהמשך הוא עבר לקריירת ניצוח והפסיק להופיע כסולן. בשנת 1931 היה מייסד של התזמורת הסימפונית הלאומית של ארצות הברית. עם תזמורת זו הוא עבר שנים רבות.

הנס קינדלר נפטר בשנת 1949 לאחר ניתוח.

## קישורים חיצוניים

* 

קטגוריה:צ'לנים אמריקאים
קטגוריה:צ'לנים הולנדים
קטגוריה:מנצחים הולנדים
קטגוריה:מנצחים אמריקאים
קטגוריה:מהגרים מהולנד לארצות הברית
קטגוריה:אמריקאים שנולדו ב-1892
קטגוריה:אמריקאים שנפטרו ב-1949
ניסאן דיזל ספייס ראנר RM

**ניסאן דיזל ספייס ראנר RM** (ביפנית: **日産ディーゼル・スペースランナーRM**, באנגלית: **Nissan Diesel Space Runner RM**) הוא אוטובוס עירוני, מתוצרת יצרנית האוטובוסים **UD Trucks Corporation**  (ביפנית: **UDトラックス株式会社**), קרוי גם: **Nissan Diesel**) שהייתה בבעלות **[[ניסאן]]** אשר יוצר בין השנים 1975–2010 ביפן.

## "ניסאן דיזל ספייס ראנר RM"
* "ניסאן דיזל ספייס ראנר RM" מוגדר כאוטובוס שיש בו סיפון יחיד לנוסעים.
* אוטובוס נמוך-רצפה.
* דלתות כניסה: 1–2.
* מנוע במיקום אחורי.
* "ניסאן דיזל ספייס ראנר RM" צולם לסדרת הטלוויזיה "Jûhan Shuttai" שיצאה לאקרנים בשנת 2016.

## דגמים
* "RM90" – יוצר משנת 1975.
* "K-RM80" – יוצר משנת 1979.
* "P-RM81" – יוצר משנת 1984.
* "P-RB80" – יוצר משנת 1988.
* "U-RM/JM210" – יוצרו משנת 1990.
* "KC-RM/JM211/250" – יוצרו משנת 1995.
* "KK-RM/JM252" – יוצרו משנת 1999.
* "PB-RM360" – יוצר משנת 2004.
* "PDG-RM820" – יוצר משנת 2007.

## גלריה

קובץ:Echigo Kotsu Sanjo 47.JPG | "ניסאן דיזל ספייס ראנר RM"
קובץ:Takushoku bus O200F 0194.JPG | "ניסאן דיזל ספייס ראנר RM"
קובץ:Takushoku bus O200F 0195rear.JPG | "ניסאן דיזל ספייס ראנר RM"
קובץ:Gakutetsu-RM210.jpg | "ניסאן דיזל ספייס ראנר RM"
קובץ:KC-RM211GSN Izuhakone-2797.jpg | "ניסאן דיזל ספייס ראנר RM"
קובץ:Tobus S-G895 AL02.jpg | "ניסאן דיזל ספייס ראנר RM"
קובץ:SeibuBus A7-226.jpg | "ניסאן דיזל ספייס ראנר RM"
קובץ:Kenkatsubusrear.jpg | "ניסאן דיזל ספייס ראנר RM"


## ראו גם
* ניסאן
* ניסאן דיזל ספייס דרים
* ניסאן דיזל ספייס ראנר RP
* ניסאון דיזל ספייס ראנר A
* ניסאן דיזל ספייס ראנר JP

## קישורים חיצוניים

* 

## הערות שוליים

קטגוריה:דגמי אוטובוסים
קטגוריה:כלי רכב שהושקו ב-1975
דיזל ספייס ראנר RM
קטגוריה:כלי רכב יפניים
קטגוריה:כלי רכב מנוע אחורי
Diggi-Loo Diggi-Ley

**Diggi-Loo Diggi-Ley** (בעברית: **דיגי-לו דיגי-ליי**) הוא השיר הזוכה באירוויזיון 1984, שבוצע בשוודית על ידי שלישיית האחים הרייס. מילות השיר נכתבו על ידי בריט לינדבורג, והלחן בידי טורגני סודרברג. השיר הופק על ידי אנדרס אנגברג וטורגני סודרברג.

השיר הוא בעל מקצב אופייני לשנות השמונים, ומבוצע בידי להקה המונה שלושה זמרים צעירים, שכונו בידי טומי קורברג, שהשתתף גם הוא באירוויזיון השוודי, "הדיאודורנטים הרוקדים", כינוי גנאי שדבק בהם למשך שארית הקריירה שלהם מדינת מולדתם . שם השיר מתכתב עם שירי אירוויזיון קודמים כמו "Boom Bang-a-Bang", "Ding-a-dong" ו-"La, la, la".

זכייתו של השיר הפתיעה רבים, כיוון ששירים כמו "טרמינל 3 " שייצג את אירלנד ו-"I treni di Tozeur" של איטליה הובילו בטבלאות ההימורים. מאז הזכייה, זכה השיר לפופולריות רבה.

ריצ'רד הארי, סולן הלהקה, ביצע את השיר בשיר היובל באירוויזיון בשנת 2005. בשנת 2015, כל שלושת חברי הלהקה ביצעו את השיר באנגלית ושוודית, כחלק מקונצרט הלהיטים הגדולים ביותר של האירוויזיון לרגל חגיגות 60 שנים לתחרות.

## מיקומי שיא

## גרסאות כיסוי
* להקת הרוק הכבד השוודית בלאק אינגווארס ביצעה את "Diggi-Loo Diggi-Ley" באלבומה "Schlager Metal" משנת 1998.
* מייג'ו סוואס הקליט גרסה בפינית לשיר.
* הצמד הדני סמול טוק הוציא גרסת כיסוי באנגלית באלבומם "אירוויזיון" משנת 2001.

## קישורים חיצוניים

* "Diggi-loo diggi-ley" במצעד הסינגלים האוסטרי
* "Diggi-loo diggi-ley" במצעד הסינגלים הנורווגי
* "Diggi-loo diggi-ley" במצעד הסינגלים השוודי
* "Diggi-loo diggi-ley" במצעד הסינגלים השווייצרי

## הערות שוליים

קטגוריה:שירים שזכו באירוויזיון
קטגוריה:שירי שוודיה באירוויזיון
קטגוריה:שירי מלודיפסטיבלן
רמוצ'האזה

**רמוצ'האזה** (בהונגרית: **Ramocsaháza**) הוא כפר במחוז סבולץ'-סטמאר-ברג שבצפון מזרח הונגריה.

בכפר קיימת כנסייה רפורמית שנבנתה בשנת 1797.

## יהודי רמוצ'האזה
יהודים חיו ברמוצ'האזה בתקופות זמן שונות, רבים מתושבי הכפר נרצחו בשואה.

## קישורים חיצוניים

* 

## הערות שוליים

קטגוריה:הונגריה: כפרים
רוברט טרואקס

**רוברט טרואקס** (3 בספטמבר 1917 - 17 בספטמבר 2010) היה מהנדס רקטות אמריקני בצי ארצות הברית, ובחברות Aerojet ו-Truax Engineering, שהקים בעצמו. טרואקס עסק בפיתוח רקטות ומנועים בעלויות נמוכות.

## חיים
בהשראת ממאמריו של רוברט גודארד במגזין Popular Mechanics שקרא בגיל התיכון, החל לבנות רקטות בעצמו. בין 1936 ל-1939, בהיותו צוֹעֵר בצי בחן מנועי טילים המונעים בדלק נוזלי. בפברואר 1939 פרסם דו"ח ב-Astronautics ב-1938 הציג תא דחף שיצר לחברה הבריטית הבין-כוכבית וכתב דוחות טכניים שפורסמו על ידי האגודה האמריקאית לטילים.

לאחר שנת שירות ראשונה בים, ב-USS אנטרפריז (CV-6) ולאחר מכן במשחתת, עבר לעבוד בתחנת הניסויים ההנדסיים באנאפוליס בלשכה לאגף אווירונאוטיקה תחת פיקוד ג.א בולסטר. טרואקס עמד בראש פרויקט פיתוח בחיל הים (תחת פיקודו היו ר.ג 'סטיף, ג'.פ פאטון, וו שוברט והאזרחית בוגרת MIT רוברטסון יאנגקוויסט). בפרויקט התגלה הדלק Hypergolic propellant המתלקח במגע עם חומצה חנקתית. גילוי זה הוביל ב-1945 לשימוש באנילין בתוספת 20% Furfuryl עבור WAC Corporal (הרקטה הראשונה שהשתמשה בדלק). בתחילת 1943, קבוצת טרואקס פיתחה JATO בעל  תוך שימוש בדלק היפרגולי לפני הכנסת דלק מוצק ליחידות הJATO.

בין 1955–1958 הועבר טרואקס לחיל האוויר של ארצות הברית תחת פיקודו של הגנרל ברנרד אי שריבר, ושם עמדו טרואקס וד"ר אדולף טייל בראש מחקרי התכנון הראשוניים ומפרטי ה-IRBM לטיל PGM-17 Thor. לאחר מכן עבד על רקטת המחקר וויקינג של חיל הים וטיל ה-UGM-27 פולריס. טרואקס בחן את שיגור ימי של הרקטות, כמו הפרויקטים של דבורת הים וסוס הים. לאחר מכן ב-1957 ששימש כנשיא אגודת הרקטות האמריקאית.

ב-1959 פרש טרואקס מצי ארצות הברית ועמד בראש אגף הפיתוח המתקדם של Aerojet-General ופרויקט Sea Dragon של Aerojet.

טרואקס נפטר מסרטן הערמונית בביתו בוואלי סנטר, קליפורניה ב־17 בספטמבר 2010.

## Truax Engineering
ב-1966 ייסד רוברט טרואקס את Truax Engineering, שחקרה טכנולוגיות לשיגור ימי בדומה ל-Sea Dragon, ה-Excalibur ,ה-SEALAR וה- Excalibur S.

טרואקס תכנן גם את רקטת ה- Skycycle X-2, שאותה בחן ללא הצלחה ב -15 באפריל 1972 וב -24 ביוני 1973, איוול קניוול השתמש בו ללא הצלחה בקניון נחל הנחשים ב-1974.ממוזער| מפגש בפרויקט אורביטר ב-1955
## Volksrocket
ה- X-3 Volksrocket (שמות נוספים: Arriba One, Skycycle X-3) הייתה רקטה רב-פעמית לתיירות חלל שתוכננה על ידי טרואקס לאחר שאוול קניבל תרם 1,000 דולר למחקר. טרואקס חיפש מתנדבים לטיסה ובעלי ממון שיסייעו במימון המחקר. אלפי מתנדבים פנו לטרואקס, אך למעטים היו המשאבים הדרושים. המהנדס ג'אנה ייגר, שעבד בחברת Truax Engineering נבחר לטוס. דניאל ג'יי קוראה יליד פרו, הוכרז בשלב מסוים כטייס הראשון. בין היתר הציעו מימון כלשהו ועברו חלק מההכשרה: רונלד בלר, טייס מקנטקי, מרטין יהן, ריי אפטון ופל פיטרס, כולם מדרום קליפורניה. בסופו של דבר, אף אחד לא טס ב-Volksrocket.

הרקטה הורכבה מרכיבי עודפים ונבחנה עד 1991.

## קישורים חיצוניים

* אוסף תחבורה של טרואקס
* 

## הערות שוליים

קטגוריה:אמריקאים ילידי אינדיאנה
קטגוריה:גארי (אינדיאנה): אישים
קטגוריה:ערכים שבהם תבנית בריטניקה אינה מתאימה
קטגוריה:בוגרי האקדמיה הימית של ארצות הברית
קטגוריה:בוגרי אוניברסיטת המדינה של איווה
קטגוריה:בוגרי אוניברסיטת הומבולדט של ברלין
קטגוריה:מהנדסי אווירונאוטיקה אמריקאים
קטגוריה:דפים עם תרגומים שלא נסקרו
קטגוריה:אמריקאים שנולדו ב-1917
קטגוריה:אמריקאים שנפטרו ב-2010
כשהארי הפך לסאלי

**כשהארי הפך לסאלי** (באנגלית: **When Harry Became Sally: Responding to the Transgender Moment**) הוא ספר ביקורתי על תאוריית הטרנסים  המודרנית וטיפולים מסוימים לדיספוריה מגדרית שנכתב על ידי האינטלקטואל הקתולי ראיין טי. אנדרסון , ויצא לאור על ידי הוצאת הספרים Encounter Books  ב-2018. בפרט, הספר שואל האם ילדים צעירים הסובלים מדיספוריה מגדרית יכולים לתת הסכמה משמעותית לחיים שלמים של עקרות כתוצאה מטיפול הורמונלי  ומניתוח להתאמה מגדרית שנקבע לעיתים לטיפול במצבם.

הספר היה רב-מכר כשפורסם לראשונה. עם זאת, בפברואר 2021, הספר היה הראשון שנפסל על סמך המדיניות החדשה נגד הסתה של אמזון, הקמעונאית שמכרה כ-75% מכלל עותקי הספר שנמכרו בארצות הברית. המהלך ספג ביקורת מצד הקואליציה הלאומית נגד צנזורה והסנאטור האמריקאי טום קוטון שניסו לחלץ מאמזון תגובה. ב-12 במרץ 2021, בתגובה למכתב שקיבלה אמזון מארבעה סנאטורים רפובליקנים אחרים, הסבירה אמזון שבחרה "להפסיק למכור ספרים המציגים להט"ב כחולי נפש."

## הערות שוליים

קטגוריה:ספרי 2018
קטגוריה:ספרים שצונזרו
קטגוריה:טרנסג'נדר
רנדי ג'ורג'

**רנדי אלן ג'ורג**' (באנגלית: ** Randy Alan George**, נולד ב-1 בנובמבר 1964) הוא קצין בדרגת גנרל המכהן כראש מטה צבא ארצות הברית.

## ביוגרפיה
ג'ורג' נולד וגדל באלדן שבאיווה, לרוברט ולוריין ג'ורג'. ב-1988 סיים לימודיו באקדמיה הצבאית של ארצות הברית והתגייס לצבא. הוא שירת כמפקד מחלקה וסגן מפקד פלוגה בדיוויזיה המוטסת ה-101 במהלך מלחמת המפרץ. לאחר מכן שימש מפקד מחלקת סיור ועוזר מפקד גדוד. לאחר הכשרה מתקדמת כקצין שריון שירת בחטיבה השלישית של הדיוויזיה הרביעית כולל כמפקד פלוגה. למד במכללה לפיקוד ומטה של הצבא ולאחר מכן שירת כסגן מפקד הגדוד השני ברגימנט החי"ר ה-503.

במלחמת עיראק שירת כסגן מפקד חטיבת הצנחנים ה-173 שפעלה החטיבה בגזרת כירכוכ. בשנים 2005–2006 פיקד על הגדוד הראשון של רגימנט החי"ר ה-187 שהוצב בבאיג'י בעיראק. ב-2007 הוצב שוב כעיראק כחלק מצוות ייעוץ למפקדת הכוח הרב-לאומי.

ביולי 2008 מונה למפקד החטיבה הרביעית בדיוויזיה הרביעית, ובמבצע חירות מתמשכת עמד בראש צוות הקרב החטיבתי. לאחר מכן, שימש כעמית במועצה לקשרי חוץ, קצין תכנון בתא התיאום בין אפגניסטן לפקיסטן, עוזר סגן ראש מטה פיקוד מרכז של ארצות הברית. הוא שימש סגן מפקד הדיוויזיה הרביעית, כעוזר ראש אג"ם במטה הצבא, ובתפקיד מטה במטות המשולבים.

באוגוסט 2017 מונה למפקד הדיוויזיה הרביעית שבתקופת פיקודו הוצבה באפגניסטן והוא שימש כסגן ראש כוח המשימה הצבאי באזור. בפברואר 2020 מונה למפקד הקורפוס הראשון. ביולי 2021 מונה לעוזרו של מזכיר ההגנה של ארצות הברית. באוגוסט 2022 מונה לסגן ראש מטה צבא ארצות הברית במקום ג'וזף מרטין וקודם לדרגת גנרל. בספטמבר 2023 מונה לראש מטה הצבא.

ג'ורג' בעל תואר שני בכלכלה מבית הספר למכרות של קולורדו ובעל תואר שני בלימודי ביטחון בינלאומי ממכללת המלחמה של הצי. נשוי לפטי והם הורים לבן ובת.

## קישורים חיצוניים

* רנדי ג'ורג' באתר צבא ארצות הברית

## הערות שוליים

קטגוריה:גנרלים בצבא ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי לב הארגמן
קטגוריה:מעוטרי כוכב הארד
קטגוריה:מפקדי הקורפוס הראשון של צבא ארצות הברית
קטגוריה:מפקדי הדיוויזיה הרביעית (ארצות הברית)
קטגוריה:ראשי המטה של צבא ארצות הברית
קטגוריה:מעוטרי מדליית השירות המצוין של מחלקת ההגנה
קטגוריה:מעוטרי מדליית השירות המצוין (צבא ארצות הברית)
קטגוריה:מלחמת המפרץ: אישים
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:אמריקאים שנולדו ב-1964
הבדיחה

**הבדיחה** (בצ'כית: **Žert**) הוא רומן מאת הסופר הצ'כי מילן קונדרה, שראה אור לראשונה בשנת 1967. הרומן נוסב, דרך נקודת המבט של מספרים שונים, סביב סיפורו של לודוויק, שנזרק מהמפלגה הקומוניסטית בזמן היותו כסטודנט עקב פרפרזה לא מוצלחת על משפט של קארל מרקס.

## תקציר העלילה
הרקע לכתיבת הרומן הוא התקופה המידית שלאחר מלחמת העולם השנייה, שבה חיזקה המפלגה הקומוניסטית את כוחה, עד לתקופה שלפני האביב של פראג.

לודוויק נהיה פעיל קומוניסטי מכיוון שחברתו, מרקטה, מעדיפה ללכת לקורס הכשרה מאשר לבלות איתו. בגלויה שהוא שולח לה הוא כותב “אופטימיות היא אופיום לאנושות! נפש בריאה מסריחה מטמטום! יחי טרוצקי! לודוויק."

ביוזמתו של חברו פאבל הוא מגורש מהמפלגה ומהאוניברסיטה ומשובץ ב"פלוגת עבודה" בצבא הצ'כי, במחלקת ה"שחורים" הכוללת את מתנגדי השלטון ופושעים שהורשעו בעבירות קלות ונאלצים לכרות פחם בכרייה תת-קרקעית. במהלך הטיולים הנדירים שלו בחוץ הוא מכיר נערה בשם לוצ'יה.

כאשר הוא משתחרר ונחשב ל"משוקם", הופך לודויג לפרופסור למתמטיקה ובמקרה פוגש את אשת חברו לשעבר פאבל, הלנה. הוא מפתה אותה לנקום בפאבל. אבל בתקופה זו ניכרת כבר הליברליזציה, שאמורה להוביל בקרוב לאביב של פראג. פאבל האופורטוניסט אימץ את המוסר המיני הליברלי של הדור הבא והוא גם על סף גירושין ובוחר בסטודנטית צעירה ויפה כמאהבת; הוא גם תופס את הרומן של הלנה עם לודוויק כשעשוע. סיפור זה שזור בשתי עלילות משנה, אחת מהן מכילה מסכת תאורטיות על המוזיקה העממית של חבל מוראביה, המתוארת כג'אז של מזרח אירופה. הרומן בנוי גם בצורה "מוזיקלית" בכך שלקראת הסוף "הקצב מתגבר" והקפיצות לעלילות המשנה הופכות תכופות וקצרות יותר. כמו כן הוא מסופר מנקודות מבט שונות, ולא רק זאת של לודוויק.

הסרט עובד לסרט באותו שם בידי הבמאי יארומיל יירש.

## קישורים חיצוניים
* הבדיחה באתר עם עובד
* פרקים ראשונים מתוך הספר "הבדיחה" באתר עם עובד
* 
* 
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:רומנים (סוגה ספרותית)
קטגוריה:ספרות צ'כית
קטגוריה:ספרי מילן קונדרה
קטגוריה:ספרי 1967
קטגוריה:ספרי ספריה לעם
קטגוריה:ספרים שעובדו לסרטים
קטגוריה:100 הספרים של המאה של לה מונד
אלויסיוס או'קלי

**אלויסיוס או'קלי** (באנגלית: **Aloysius O'Kelly**; 3 ביולי 1853 – 12 בינואר 1936) היה צייר אירי.

## ביוגרפיה
אלויסיוס נולד לג'ון ולברידגיט או'קלי בדבלין ביולי 1853. הוא היה הצעיר מבין ארבעה בנים ובת אחת. משפחת אוקלי יחד עם בני דודיו של אלויסיוס, הקימו רשת של אמנים ופעילים פוליטיים בתולדות התרבות האירית של המאה ה -19. סבו וסבתו מצד אביו היו ילידי מחוז רוסקומון ואביו ניהל עבודות נפחות וביצוע עבודות בדבלין. דודו מצד אמו היה ג'ון לורל (John Lawlor) פסל מצליח, ובן דודו, מייקל לורל, היה גם פסל שהועסק בלונדון. גם אחיו של אלויסיוס, צ'ארלס וסטיבן, הפכו לאמנים, ואילו האח הבכור, ג'יימס או'קלי, יצא לקריירה פוליטית מצליחה. אמו של אלויסיוס כיוונה אותו לקריירה באמנויות.

בשנת 1861 נפטר אביו. דודו ג'ון לורל (1820–1901) כבר היה פסל מבוסס בלונדון. לכן עברה המשפחה ללונדון. לורל הפך לדמות אב לילדיה, במיוחד לבניה. לורל לקח על עצמו את גידול הנערים, כולל אלויסיוס, כחניכים בסטודיו שלו.

או'קלי נסע לפריז במטרה להירשם לאקול דה ביו-ארט בשנת 1874, שם למד אצל לאון בונאט וז׳אן-לאון ג׳רום. הכניסה לאטלייה של ג'רום הייתה כבוד גדול, אולם המאסטר היה נוקשה ביותר וחסר רחמים בביקורתו, לכן מספר תלמידים גדול לא הצליחו להחזיק מעמד. לא בטוח אם אוקלי אי פעם סיים את הכשרתו אצלו.

מג'רום פיתח או'קלי עניין בסצנות מזרחיות. הוא נסע לבריטני בשנת 1876 וצייר את קווי החוף האסתטיים שלה, נמלי הדייגים והכפרים.

באוקטובר 1881 נעצר צ'ארלס סטיוארט פרנל, חבר הפרלמנט ומנהיג המפלגה האירית ונכלא בקילמיינהאם. יומיים לאחר מעצרו נכלא אחיו של אלויסיוס, ג'יימס ג'יי או'קלי, יחד עם כמה חברי מפלגה אחרים, בהם ג'ון דילון, במקום בו שהו עד מאי 1882. מספר רישומים של אלויסיוס בתקופה זו תיארו את המצב הפוליטי, ובהתמודדות עם כליאתו של אחיו.

אלויסיוס הסתבך בחייו העכורים ולעיתים קרובות הסודיים של אחיו. הוא החל לצייר ולשרטט פעילים פוליטיים.

או'קלי התגורר בקונקרנו, קונמארה ובסופו של דבר היגר לארצות הברית, הוא צייר סצנות כפריות בחייו הקודמים ובארצות הברית צייר את העיר ניו יורק. הוא הכיר את מארק טוויין, וצייר דיוקן של האקלברי פין, שהסופר בדק והתייחס אליו.

נפטר ב־12 בינואר 1936 בפוקיפסי, ניו יורק.

## גלריה

File:A Barber, Morocco P11181.jpg|ספר במרוקו
File:A Young Girl Reading P12055.jpg|ילדה קוראת
File:Interior of a Church in Brittany P634.jpg|כנסייה בבריטני
File:Mass in a Connemara Cabin by Aloysius O'Kelly (1883).png|תפילה בקונומרה
File:Preparing for Winter P884.jpg|הכנות לחורף
File:North African Man P12039.jpg|צפון אפריקאי
 

## קישורים חיצוניים

## הערות שוליים

קטגוריה:ציירים בריטים
קטגוריה:בריטים שנולדו ב-1853
קטגוריה:בריטים שנפטרו ב-1936
דוד משה רוזנבוים (קריית גת)

רבי **דוד משה רוזנבוים** (נולד בה'תשל"ג, 1973) הוא האדמו"ר הנוכחי מקרעטשניף קריית גת.

## ביוגרפיה
רבי דוד משה בנם הבכור של רבי ישראל ניסן רוזנבוים האדמו"ר מקרעטשניף קריית גת, ויוטל מירל נולד בתשל"ג. בברית שנערכה בהשתתפות סבו רבי איתמר רוזנבוים נקרא דוד משה, על שם סבו רבי דוד משה מקרעטשניף.

בילדותו למד בתלמוד תורה בקוממיות, בישיבה קטנה למד בישיבה שהקים אביו בראשות רבי אברהם הורביץ (מתלמידי הסטייפלר, מחבר הספר ארחות רבנו) בישיבה גדולה למד בישיבת כוכב מיעקב - טשעבין.

נישא לבת-שבע, בת הרב חנניה יוסף עקיבא רבינוביץ', האדמו"ר מפוריסוב. לאחר נישואיו התגורר בקריית גת.

## רבותיו
רבי דוד משה לומד רבות בתורת חב"ד ומוסר שיעור שבועי בספר התניא. היה נוסע להתוועדויות אצל רבי מנחם מנדל שניאורסון, ואף קרא לבנו על שמו.

גם היה נוסע לבני ברק לשיעוריו של שמואל הלוי ואזנר בעל "שבט הלוי".

## בהנהגת הקהילה
רבי דוד משה ניהל את הקמת המוסדות של אביו בשכונת 'רמות דוד' - קרעטשניף בקריית גת.

בשנת תשע"ד סיים לבנות את בית המדרש הגדול, הכולל גם שטיבלאך, מקווה טהרה מפואר, היכל תורה ומקווה כלים. בית המדרש משמש כמרכז הרוחני הגדול באזור.

הקים מכון בשם 'יקירא קדישא' להוצאת דברי תורתו של אביו ושל שאר אדמור"י השושלת. 

במהלך הלוויית אביו בט"ז בחשוון תש"ף, הוכתר על ידי דודו רבי מנחם אליעזר זאב רוזנבוים לממלא מקום אביו בקריית גת. שאר אחיו הוכתרו לאדמו"רים מטערבישאן, טשרנוביץ ומיאלען.

באלול ה'תשפ"ב הקים ישיבה חסידית לזכר אביו ועפ"י צוואתו, ישיבת "תורת ישראל" לצעירים מצוינים.

## השקפתו
תומך באגודת קדושת ציון ודבריו הופיעו במספר גליונות של העלון החודשי של האגודה.
## משפחתו
*חתנו הרב צבי נחמן טברסקי, בן רבי אברהם יהושע העשיל טברסקי מטשרנוביל אשדוד.
*בנו הרב חיים מרדכי, חתן הרב יהושע מנחם שטרן רב קהילת רחמסטריווקה בבני ברק.
*חתנו הרב חיים שלום דייטש, בן הרב מתתיהו דייטש רב בשכונת רמת שלמה.
*בנו הרב יחזקאל שרגא, חתן הרב מנחם הורונציק.
*בנו הרב מנחם מנדל חתן הרב יהודה משה דנציגר בן רבי ישראל צבי יאיר מאלכסנדר.
*בנו בנימין חתן הרב ישראל יצחק סאפרין בן האדמו"ר רבי אליעזר צבי מקאמארנא בית שמש.

## קישורים חיצוניים
* 
* 

## הערות שוליים

דוד משה 2
דוד משה 2
דוד
קטגוריה:בוגרי ישיבת טשעבין
קטגוריה:ישראלים שנולדו ב-1973
USB-C

**USB-C** (רשמית **USB Type-C**) מכונה גם **Type-C**, הוא סוג מחבר ממשפחת USB עם 24 פינים וראש סימטרי סיבובי.

מפרט USB Type-C 1.0 פורסם על ידי  (USB-IF) והושלם באוגוסט 2014. הוא פותח בערך במקביל למפרט ה-USB 3.1. ביולי 2016 הוא אומץ על ידי הנציבות הבין-לאומית לאלקטרוטכניקה וניתן לו מספור התקן הרשמי "IEC 62680-1-3".

התקן עם מחבר Type-C אינו מיישם בהכרח את הגדרות USB, אספקת חשמל מסוג USB או כל מצב חלופי (Alternate Mode) כלשהו. מחבר Type-C משותף למספר טכנולוגיות אך הוא מחייב רק מעטות מהן.

USB 3.2, שפורסם בספטמבר 2017, מחליף את התקן USB 3.1. הוא שומר על מצבי הנתונים *SuperSpeed* ו-"SuperSpeed+" של 3.1 ומציג שני מצבי העברה "SuperSpeed+" חדשים מעל מחבר USB-C באמצעות פעולת שני נתיבים, עם קצבי נתונים של 10 ו-20 Gbit/s.

USB4, שיצא בשנת 2019, הוא תקן פרוטוקול העברת ה-USB הראשון שזמין רק באמצעות USB-C. תקן ה USB4 מאפשר קצבי נתונים של 20 ו-40 Gbit/s.
ממוזער|תקע USB-C עם MacBook
[ממוזער|שקע USB-C [טלפון סלולרי|בטלפון נייד]]
ללא|ממוזער|תצוגת פינים של שקע USB-C

## קישורים חיצוניים

## ביאורים

## הערות שוליים

קטגוריה:אפיקי מחשב
קטגוריה:תקני IEC
טטיאנה קוחז'ובה

**טטיאנה קוחז'ובה** (בצ'כית: **Taťána Kuchařová**; נולדה ב-23 בדצמבר 1987) היא דוגמנית צ'כית.

## ביוגרפיה
קוחז'ובה נולדה בטרנבה וגדלה בעיירה אופוצ'נו (Opočno) שבחבל בוהמיה.

ב-2006 בהיותה תלמידת תיכון התמודדה בתחרות "מיס צ'כיה" וזכתה בה. היא ייצגה את מדינתה בתחרות מיס עולם, שנערכה בוורשה, ונבחרה על ידי השופטים למקום הראשון מתוך 104 מתמודדות. במהלך כהונתה כמיס עולם היא ביקרה במדינות רבות ברחבי העולם.

בסוף 2006 הופיעה בסרטון וידאו שהופק עבור ערוץ האופנה.

ב-2007 צעדה בתצוגת אופנה של כריסטיאן דיור שנערכה בפראג ודגמנה למספר מותגי אופנה ברחבי העולם.

היא עבדה בשיתוף עם מספר ארגוני צדקה וסיוע למדינות מתפתחות כמו UNICEF ו"ילדי חמניות" שהוקם על ידי הדוגמנית הלנה הודובה.

היא השתתפה באירוע לציון 25 שנה למהפכת הקטיפה שנערך בוושינגטון די. סי..

ב-2013 התמודדה ב-"StarDance", הגרסה הצ'כית של רוקדים עם כוכבים וזכתה במקום השני. באותה שנה הופיעה בתפקיד קטן בסרט "Donšajni", אשר התמודד מטעם צ'כיה על פרס אוסקר לסרט הבינלאומי הטוב ביותר. ב-2015 שיחקה בתפקיד הראשי בסרט הטלוויזיה "Správnej Dres", שם שיחקה אשתו של שחקן הוקי קרח ידוע שלא סיימה תיכון ומחליטה להשלים את לימודיה.

היא הייתה תקופה במערכת יחסים עם הדוגמן ליין קרלסון. ב-2016 נישאה לזמר אונדז'יי ברזובוהטי (Ondřej Brzobohatý).

## קישורים חיצוניים

* 

קטגוריה:דוגמניות צ'כיות
קטגוריה:משתתפות בתחרות מיס עולם 2006
קטגוריה:זוכות בתחרות מיס עולם
קטגוריה:מתחרי רוקדים עם כוכבים
קטגוריה:ילידות 1987
קטגוריה:צ'כים שנולדו ב-1987
M.2

[שמאל|ממוזער|שקע M.2 ב[לוח אם|לוח אם למחשב, נראה בחלק השמאלי העליון של התמונה. השקע מקודד במצב M ומספק שני מצבים לבורג ההרכבה, המקבל את הגדלים 2260 ו-2280 של מודולי M.2.]]
**M.2** (נקרא בעבר **Next Generation Form Factor** או **NGFF**), הוא מפרט לכרטיסי הרחבה עבור לוח אם המותקנים באופן פנימי ולמחברים נלווים. M.2 מחליף את תקן mSATA, המשתמש במתאם הכרטיסים הפיזי של PCI Express Mini Card. באמצעות מפרט פיזי גמיש יותר, ה-M.2 מאפשר מידות רוחב ואורך שונים, ויחד עם זמינות תכונות ממשק מתקדמות יותר, הופך את M.2 למתאים יותר מ-mSATA באופן כללי ליישומי אחסון במצב מוצק, ובמיוחד במכשירים הקטנים יותר כמו אולטראבוק וטאבלט.

ממשקי אפיק נתונים הניתנים דרך מחבר M.2 הם PCI Express 4.0 (עד ארבעה נתיבים), ATA 3.0 Serial ו-3.0 USB (יציאה לוגית אחת לכל אחד משני האחרונים). על היצרן של מארח M.2 או מודול לבחור באילו ממשקים יש לתמוך, תלוי ברמה הרצויה של תמיכה מארחת וסוג התקן. חריצי הכניסה הייחודיים של מודולי M.2 גם מונעים את הכנסתם למחברי מארח שאינם תואמים.

מפרט M.2 תומך ב-NVM Express או NVMe כממשק ההתקנים הלוגי עבור M.2 PCI Express SSD, בנוסף לתמיכה ב-AHCI מדור קודם ברמת הממשק הלוגי. בעוד שהתמיכה ב-AHCI מבטיחה תאימות לאחור ברמת התוכנה עם התקני SATA מדור קודם ומערכות הפעלה מדור קודם, NVM Express נועד לנצל באופן מלא את היכולת של התקני אחסון PCI Express מהירים לבצע פעולות קלט / פלט רבות במקביל.
[ממוזער| סקירה High-level של ארכיטקטורת התוכנה SATA Express, החלה גם על M.2. הוא תומך בשני התקני אחסון מדור קודם SATA ו- PCI Express, כאשר ממשקי ההתקנים הלוגיים הם [AHCI ו-NVMe.]]

## קישורים חיצוניים

*  (SATA-IO)
*  (PCI-SIG)
* Understanding M.2, the interface that will speed up your next SSD, Ars Technica, February 9, 2015, by Andrew Cunningham
* LFCS: Preparing Linux for nonvolatile memory devices, LWN.net, April 19, 2013, by Jonathan Corbet
* PCIe SSD 101: An Overview of Standards, Markets and Performance, SNIA, August 2013, archived from the original on February 2, 2014
* – US patent 20130294023, November 7, 2013, assigned to Raphael Gay

## הערות שוליים

קטגוריה:אפיקי מחשב
ססמבריק

**ססמבריק** (שם מדעי: *Zygaena*) הוא סוג של עש, השייך למשפחת הססמבריקיים מסדרת הפרפראים. המינים בישראל בעלי צבעי אזהרה של אדום-שחור, כנראה משום שדמו של הססמבריק מכיל מימן ציאנידי המונע מציפורים לטרוף אותו.

## מינים בישראל (רשימה חלקית)
***[[ססמבריק אדמוני]]** הססמבריק הנפוץ ביותר בישראל.
***ססמבריק חגור** (Z.olivieri): דומה לססמבריק האדום, אולם החלק האחורי שלו הוא צהוב ולא שחור. מין זה נפוץ בחרמון, וידוע מישראל עד ארמניה.
***ססמבריק משי** (Z.filipendulae): הגדול בין הססמבריקים של ארץ ישראל. מוטת כנפיו מגיעה ל-40 מ"מ. צבעי הצד העליון של הכנפיים דומים לאלה של הססמבריק האדום, אלא שהצבעים עזים יותר והפסים השחורים בין זוגות הכתמים האדומים בכנפיים הקדמיות רחבים יותר. לצד התחתון של הכנפיים הקדמיות ברק משיי. מין זה מצוי בצפון הארץ, נפוץ בכל אירופה ומגיע עד ארמניה.
****Zygaena brizae*** נפוץ באזור החרמון.

## קישורים חיצוניים

## הערות שוליים

קטגוריה:טקסונים שתוארו בידי יוהאן כריסטיאן פבריציוס
קטגוריה:עשים
קטגוריה:בעלי חיים שתוארו ב-1775
Lockdown

**Lockdown** הוא סינגל של המוזיקאי האמריקאי אנדרסון פאאק, שיצא לאור ב-19 ביוני 2020, על ידי חברות התקליטים 12 טון מיוזיק ואפטרמת' אנטרטיינמנט. השיר נכתב על ידי פאאק עצמו, יחד עם ג'ייסון פאונדס, ג'ף גיטלמן, ג'וני מקנייז, קניה ריי ג'ונסון ו-ויקי פיירווייל ניואן, והופק על ידי פאאק ו-J.LBS. בטקס פרסי גראמי ה-63, הועמד האלבום לשתי קטגוריות: "ביצוע הראפ המלודי הטוב ביותר" ו"הווידאו קליפ הטוב ביותר", תוך שזכה בראשונה. בנוסף, היה מועמד גם לקטגוריית "הקליפ הטוב ביותר בעל מסר חברתי" בטקס פרסי הווידאו קליפים של MTV לשנת 2020 ו"קליפ למטרה טובה" בטקס פרסי המוזיקה של MTV אירופה 2020. הרמיקס הרשמי של השיר יצא לאור ב-7 באוגוסט 2020 ומשתתפים בו J.I.D, ג'יי רוק ונוניים.

## הרכב
לדברי מגזין Stereogum, השיר הוא "אותו סוג של ראפ-נשמה מחליק ומרומז שאנדרסון פאאק בנה עליו את שמו". מבחינה לירית, השיר הוא שיר מחאה העוסק באלימות משטרתית.

## וידאו קליפ
הווידאו קליפ של השיר פורסם בערוץ היוטיוב של אנדרסון פאאק בסמוך לצאתו של הסינגל. הקליפ בוים על ידי דייב מאיירס. בקליפ נראים פאאק וחבריו מתאוששים לאחר עימות עם שוטרית. בקליפ מתארחים מוזיקאים שונים, בהם סיד, סומיניק פייק, סיר, אנדרה דיי, דאמבפאונדד וג'יי רוק, שהשתתף ברמיקס של השיר. בסוף הקליפ נראית גרפיקה המפרטת שמות של קורבנות שונים של שוטרים, בהם ג'ורג' פלויד ובריאונה טיילור.

## הופעות חיות
ב-28 ביוני 2020 ביצע פאאק את השיר בהופעה חיה בטקס פרסי ה-BET.

## פרסים ומועמדויות

## רשימת השמעה
* **Lockdown – הורדה דיגיטלית**

# "Lockdown" – 3:33
* **Lockdown (Remix Bundle)**

#  – 3:32
#  – 3:32
#  – 2:52
#  (בהשתתפות J.I.D, ג'יי רוק ונוניים) – 4:27
#  (בהשתתפות ג'יי רוק) – 4:11

## מיקומי שיא

## קישורים חיצוניים

## הערות שוליים

קטגוריה:שירי אנדרסון פאאק
קטגוריה:שירים באנגלית
קטגוריה:וידאו קליפים שבוימו על ידי דייב מאיירס
קטגוריה:סינגלים בהוצאת אפטרמת' אנטרטיינמנט
קטגוריה:זוכי פרס גראמי לביצוע הראפ המלודי הטוב ביותר
ג'מילה עבדאללה טאהא א-שנטי

**ג'מילה עבדאללה טאהא א-שנטי** (בערבית: **جميلة عبد الله طه الشنطي**, ג'מלה עבד-אללה טה אלשנטי; 15 במרץ 1957 – 19 באוקטובר 2023) הייתה חברה בלשכה המדינית של ארגון הטרור חמאס וחברת הפרלמנט הפלסטיני. ב-19 באוקטובר 2023 נהרגה בסיכול ממוקד על ידי צה"ל במהלך מלחמת חרבות ברזל. נחשבה לאישה החזקה בארגון הטרור.

## ביוגרפיה
א-שנטי נולדה במחנה הפליטים ג'באליה.

ג'מילה א-שאנטי הייתה חברה בחמאס והייתה מייסדת ארגון הנשים של חמאס. היא הייתה האישה הבכירה ביותר בקבוצת הנשים שנבחרו מטעם חמאס ב-2006.

במרץ 2021 פורסם כי היא נבחרה לחברה בלשכה המדינית של חמאס, ובכך הייתה לאישה הראשונה שכיהנה כחברה בלשכה המדינית.

ב-19 באוקטובר 2023 נהרגה בסיכול ממוקד על ידי חיל האוויר הישראלי במהלך מלחמת חרבות ברזל.

## חיים אישיים
א-שנטי הייתה אלמנתו של עבד אל-עזיז א-רנתיסי, ממייסדי חמאס, שנהרג בשנת 2004, תקופת האינתיפאדה השנייה, מטיל שירה צה"ל לעבר המכונית שבה נסע. היא התגוררה בג'באליה. הייתה בעלת תואר דוקטור לשפה האנגלית.

## הערות שוליים

קטגוריה:פוליטיקאיות פלסטיניות
קטגוריה:חברי הלשכה המדינית של חמאס
קטגוריה:ג'באליה: אישים
קטגוריה:פעילי חמאס שנהרגו בידי ישראל
קטגוריה:מחנה הפליטים ג'באליה: אישים
קטגוריה:פעילי חמאס שנהרגו ברצועת עזה במלחמת חרבות ברזל
קטגוריה:אישים שנהרגו בתקיפות אוויריות ישראליות
קטגוריה:פלסטינים שנולדו ב-1957
קטגוריה:פלסטינים שנפטרו ב-2023
יקב ויתקין

**יקב ויתקין** הוא יקב הממוקם בעמק חפר, בסמוך לגשר הצבים בנחל אלכסנדר.

## היסטוריה
יקב ויתקין הוא יקב בוטיק משפחתי, הוקם בשנת 2001 על ידי דורון בלוגולובסקי ואסף פז.

היקב הוקם על ידי בני הזוג שרונה פז-בלוגולובסקי ודורון בלוגולובסקי שהחליטו לבנות יקב המותאם לאקלים הישראלי, ומיקמו אותו תחילה במשק נטוש של סבו וסבתו של דורון.

בשנת 2001 סיים אסף פז את לימודי הייננות בעיר בורדו בצרפת. לאחר שהות קצרה בקליפורניה חזר לישראל והחל לעבוד ביקבי תשבי. בעת שהותו בקליפורניה רכש פז ענבים וציוד עבור בלוגולובסקי והנחה אותו לגבי אופן הכנת היין.

פז, שמשמש היועץ של היקב מהיווסדו, בחר להימנע מהזנים הנפוצים ביותר בעולם היין המקומי והעולמי ובחר להתמקד בזנים אחרים ובכך לקרב את הקהל המקומי ואת היקב עצמו לזנים דרומיים יותר המזוהים עם התעשייה המקומית: בעיקר קריניאן וגרנאש, שהיו קיימים בארץ כבר בסוף המאה ה-19, וגם קברנה פרנק, פינו נואר, פטיט סירה ריזלינג, גוורצטרמינר ועוד.

בשנים שלאחר הקמת היקב הפכו זנים אלו לנפוצים יותר גם ביקבים אחרים בארץ..

ביקב מרכז מבקרים הפתוח לקהל הרחב.

## הכרמים
בשנת 2002 נטעו שני כרמים ניסיוניים באדמת כפר ויתקין. אלו 2 חלקות המהוות בסיס למחקר ופיתוח של היקב בנוגע לגידול גפן באקלים חם וים תיכוני. לחלקות אלו הצטרף בשנת 2016 הכרם שניטע בחצר היקב ובו כ־40 זנים עתיקים. לגפנים מהזנים העתיקים יש מאפיינים ייחודיים גנטית שלא מוכרים בעולם – כלומר זנים מקומיים של ארץ ישראל.

היקב מצהיר שכחלק מתפיסת עולמו והשאיפה לקיימות ההעדפה היא לשקם ולהציל כרמים בוגרים מעקירה במקום לטעת כרמים חדשים. כרמים ותיקים לרוב אינם צריכים כלל השקיה ומוגדרים ככרמי בעל. בכרמי היקב ממעטים להשתמש החומרי הדברה ומעדיפים הדברה ביולוגית.

## קישורים חיצוניים
* 

## הערות שוליים

ויתקין
ניצנים בעפר

250px|ממוזער|שמאל|גריר גרסון וולטר פידג'ן ב"ניצנים בעפר"
**ניצנים בעפר** (באנגלית: **Blossoms in the Dust**) הוא סרט ביוגרפי אמריקאי בצבעי טכניקולור משנת 1941, בבימויו של מרווין לרוי, עם גריר גרסון ווולטר פידג'ן בתפקידים הראשיים.
התסריט מבוסס באופן חופשי על חייה של עדנה גלדני  שלחמה למען זכויות ילדים. היא פעלה בעיקר לקידום זכויות ילדים יתומים וילדים מחוץ לנישואים, והצליחה לגרום לביטול התואר "לא חוקי", שהופיע בתעודת הלידה שלהם.

סרט זה הוא שיתוף הפעולה הראשון של הצמד פידג'ון-גרסון, אשר הופיעו יחד בשבעה סרטים נוספים.
הסרט היה מועמד לשלושה פרסי אוסקר:
* פרס אוסקר לסרט הטוב ביותר
* פרס אוסקר לשחקנית הטובה ביותר - גריר גרסון
* פרס אוסקר לצילום הטוב ביותר - צבע
הסרט זכה בפרס אוסקר לעיצוב ההפקה הטוב ביותר - צבע

## תקציר העלילה
תחילת המאה ה-20, עדנה קיילי (גריר גרסון) ואחותה המאומצת שארלוט (מרשה האנט) מאורסות ומתכוננות לנשף עם שני החתנים המיועדים בביתם במילווקי, מינסוטה. השמחה נפסקת כאשר הוריו של אלן קיטס (ויליאם הנרי) המאורס לשרלוט, מגלים שהיא למעשה "לא חוקית" כי הוריה לא ידועים וכך רשום גם בתעודת הלידה שלה. אלן נכנע לדרישות הוריו אף על פי שהוא אוהב את שרלוט. שרלוט המיואשת עולה לחדרה ויורה בעצמה.

פליקס גלדני עובד בבנק אותו מנהל אביה ומחזר אחריה בדבקות ובהתלהבות עד שהיא נכנעת לו, מבטלת את אירוסיה ושניהם נישאים ועוברים לגור בעיר שרמן בטקסס שם יש לפליקס טחנת קמח מצליחה.

נולד להם בן אך הלידה קשה והרופא ד"ר בקסטר (פליקס בסארט) מבשר להם שלא תוכל ללדת יותר. הבן נהרג בתאונה בגיל צעיר ועדנה נכנסת לדיכאון. פליקס משכנע אותה לפתוח בביתם מעון לילדי אימהות עובדות שמשפר את מצב רוחה. לאחר מספר שנים נאלץ פליקס לסגור את הטחנה בגלל הפסדים והם עוברים לעיר פורט וורת' שם פותחת בית ליתומים ולילדים ללא הורים. המקום מתקיים מתרומות. פליקס חולה ומת ועדנה נשארת לבד. יום אחד באה אליה אישה צעירה ותורמת לה סכום נכבד. בשיחה היא מגלה לה שהיא בת "לא חוקית" ולכן אינה יכולה להתחתן.

עדנה נרתמת לשנות את החוק בטקסס כדי למחוק את המילה "לא חוקי" ("illegitimate") מתעודת הלידה של אלה שנולדו מחוץ לנישואים או שההורים אינם ידועים. היא נתקלת בהתנגדות רבה מהציבור ובעיקר מהנשים החסודות של טקסס אבל היא אינה נרתעת. בדיון הגורלי היא מדברת מיציע הקהל בפרלמנט ואומרת שמי שאינם חוקיים הם ההורים ולא הילדים. לבסוף היא מצליחה לשכנע את חברי הפרלמנט והחוק מתוקן.

עדנה מתקשרת בעיקר לילד נכה ברגלו בשם טוני. היא מתקשה למסור אותו לאימוץ אבל ד"ר בקסטר משכנע אותה שלטובת הילד מוטב שיהיה בתוך משפחה ולא במוסד. היא מחליטה לסגור את המוסד ולחזור למילווקי. שוטר מגיע למוסד ומשאיר שם שני ילדים שמצא משוטטים ברחוב ועדנה מקבלת אותם ומחליטה להישאר.

## צוות השחקנים

## קישורים חיצוניים

* קדימון לניצנים בעפר, באתר יוטיוב
* ניצנים בעפר, באתר TCM

קטגוריה:סרטי 1941
קטגוריה:סרטי דרמה אמריקאיים
קטגוריה:סרטי מטרו גולדווין מאייר
קטגוריה:סרטים באנגלית
קטגוריה:סרטים ביוגרפיים
מושבת האמנים של סנטאנדרה

שמאל|ממוזער|250x250 פיקסלים|יאנוס טורניאי: קטע מסנטאנדרה (1933)
**מושבת האמנים של סנטאנדרה** (בהונגרית: **Szentendrei művésztelep**), שידועה גם בשם האסכולה או בית הספר של סנטאנדרה, היא סדנת יצירה לשעבר בחלק הצפוני של סנטאנדרה, שבמרכז הונגריה. המושבה הוקמה ביישוב בשנת 1929 על ידי אגודת הציירים של סנטאנדרה. החברים המייסדים השתייכו למה שכונה בית ספר רומאי שבנוסף לשמירה על מסורות בית הספר באיה מארה, פעל גם אחר הסגנון הנאו-קלאסי המחודש.

### חברים מייסדים בסדר אלפביתי
* יוז'ף באנאטי שוורק
* מיקלוש באנובסקי
* הנריק היינץ
* ארנה ייגש
* בלה אונודי
* לאיוש פאנדי
* ינה פאיז' גבל
* לאסלו רוזגוני

## יוצרים ומגמות
בשנות ה-20 וה-30 של המאה ה-20 ציירו בעיירה ציירים בעלי חזון מודרני שייצגו בעיקר את המגמה הקונסטרוקטיבית. הם ביקשו לשלב את המסורות של בית הספר לשעבר במושבת האמנים של באיה מארה עם האמנויות היפות של רוח קונסטרוקטיבית. במובן הרחב יותר, פעילויותיהם של כל האמנים היוצרים גם בסנטאנדרה פירושן האמנות העכשווית של סנטאנדרה, הידועה גם כאסכולה של סנטנדרה.

מאז שנות ה-30, האמנות היצירתית של לאיוש ויידה ושל דז'ה קורניש קשורה באופן ישיר ביותר לסנטאנדרה. הם ציירו בעיקר את הסביבה הטבעית והבנויה של הנוף הזה ושאבו את המוטיבים שלהם ממסורות התושבים שחיו שם. בין הסגנונות המודרניים ציירו בעיקר ברוח הסוריאליזם והאמנות הלא-פיגורטיבית. אימרה אמוש תרם גם להחדרת הסוריאליזם בסנטנדרה, ומעריציו כינו אותו "שאגאל ההונגרי". אמנים רבים אחרים היו קשורים לסנטנדרה וסביבתה, כמו פירושקה סאנטו, אנדרה באלינט וחברו יאנוש טורנאי גם הם ציירו בסנטאנדרה בשנות ה-30 המוקדמות.

## הישרדות המושבה
בשליש האחרון של המאה ה-20, סטודיו לאיוש ויידה וחבורת האמנות שפעלה סביב הסטודיו, התפרסמו מאוד. מוזיאון פרנצי תרם משמעותית על ידי הצגת יוצרים אלה ומשך קהל רב למקום.

## גלריית תמונות
כמה עבודות של חברי המושבה:

Paizs Goebel Jenő Aranykor 1931.jpg
János Tornyai (1869-1936) Shadoof (Looming) (1910s).jpg
Vajda Lajos - 1925 - Utca.jpg
Korniss Dezső Csorgó kútjáról további kép, 1967 Budapest.jpg
PlacardJános Kmetty1KJ.JPG
Ámos - Time.jpg


## לקריאה נוספת
* לקסיקון אמנות. מהדורה שלישית כרך 4 בודפשט: אקדמי, 1981-1984. 

## קישורים חיצוניים
* מושבת האמנים של סנטאנדרה
* מגמות אמנות, קבוצות

קטגוריה:הונגריה: תרבות
קטגוריה:כפר אמנים
קטגוריה:ציור
קטגוריה:מושבות אמנים בהונגריה
Je me casse

"**Je me casse**" (בעברית: "**אני נשברת**", תרגום מילולי: "**אני הולכת מכאן**") הוא שיר שהוקלט על ידי הזמרת המלטזית דסטיני צ'וקוניארה, וייצג את מלטה באירוויזיון 2021.

## רקע
ב-11 באוקטובר 2019 ניצחה צ'וקוניארה בקדם המלטזי לאירוויזיון 2020. אולם, ב-18 במרץ 2020, תחרות האירוויזיון לשנת 2020 בוטלה עקב מגפת הקורונה. ב-18 במאי, רשות השידור המלטזית אישרה כי דסטיני תמשיך לייצג את מלטה גם באירוויזיון 2021.

## באירוויזיון
ב-18 במאי 2021, ביצעה צ'וקוניארה את השיר בחצי הגמר של התחרות, ובתום ההצבעות, הגיעה למקום הראשון עם 325. ב-22 במאי, בגמר התחרות, הגיעה דסטיני למקום השביעי עם 255 נקודות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אירוויזיון 2021
קטגוריה:שירי מלטה באירוויזיון
קטגוריה:שירים באנגלית
קטגוריה:שירים בצרפתית
קטגוריה:שירים עם נושאים פמיניסטיים
הקבינט החברתי-כלכלי

**ועדת שרים לענייני חברה וכלכלה**, המכונה באמצעי התקשורת וידועה בציבור כ**"הקבינט החברתי-כלכלי**", היא ועדת שרים מיוחדת, האמונה על גיבוש מדיניות הממשלה, הובלתה ויישומה בנושאי מדיניות חברתית-כלכלית ובקידום פרויקטים לאומיים.

## היסטוריה

באפריל 2001 החליט ראש ממשלת ישראל, אריאל שרון לחזק את המעמד של הקבינט החברתי-כלכלי, למעשה החלטתו של שרון קבעה כי הקבינט יהיה שווה במעמדו לקבינט המדיני-ביטחוני וההחלטות שיתקבלו בו יהיו מחיובות כמו החלטות המממשלה למעט מקרים בהם ראש הממשלה מביע הסתייגות בנוגע לאחת מההחלטות.

ביוני 2013 אישרה הממשלה את ההצעה להרחיב את הסמכויות של הוועדה כך שבמהלך כהונת ממשלת ישראל השלושים ושלוש, הדיונים יתקיימו 3 פעמים בשנה לכל הפחות, בהם יידונו חברי הקבינט על מגמות כלכליות, סיכונים כלכלים, הערכות מצב אסטרטגיות ועוד.

בדצמבר 2023, במהלך מלחמת חרבות ברזל הקבינט החברתי-כלכלי דן בהצעת המטה לביטחון לאומי וראש הממשלה בנימין נתניהו לאשר הכנסת פועלים פלסטינים לישראל; זאת שהכנסת הפועלים הופסקה בעקבות מתקפת הפתע של חמאס ב-7 באוקטובר. חברי הקבינט דחו פה אחד את ההצעה כאשר כל השרים חברי הקבינט התנגדו להצעה, למעט שר החקלאות אבי דיכטר ושר העבודה יואב בן צור שנמנעו.

בדו"ח מבקר המדינה שפורסם בנובמבר 2025 הראה כי בשנים 2003 עד 2013 עסק רבות הקבינט החברתי-כלכלי בתחומי עיסוקיו, והתקבלו בו החלטות רבות, ואילו משנת 2014 ואילך הוא "נמנע מעיסוק בנושאי ליבה בתחום החברתי ובתחום הכלכלי", על פי דו"ח המבקר, כגון היערכות להזדקנות האוכלוסייה. לאחר פרוץ מלחמת חרבות ברזל הקבינט כמעט ולא התכנס, ולא התקיים אף דיון בנושא ההשלכות הכלכליות של הירידה בדירוג האשראי של ישראל.

## מבנה הקבינט החברתי-כלכלי וסמכויותיו כיום
### חברי הקבינט
חברי הקבינט החברתי-כלכלי הנוכחי:

**הרכב מפלגתי**

בוועדה מכהנים 15 שרים, מתוכם:
* 10 מטעם מפלגת הליכוד;
* 2 מטעם מפלגת ש"ס;
* חבר אחד מטעם מפלגת הציונות הדתית;
* חבר אחד מטעם מפלגת עוצמה יהודית;
* חבר אחד מטעם מפלגת יהדות התורה.

### סמכויות הקבינט
* טיפול בנושאים חברתיים-כלכליים
*טיפול בנושאים הנוגעים לפרויקטים לאומיים
*טיפול בנושאי הכלכלה והשכר בישראל
*טיפול בנושאים הקשורים לתקציב המדינה

## ראו גם
* הקבינט המדיני-ביטחוני

## הערות שוליים

מדיני-ביטחוני
קטגוריה:ישראל: פוליטיקה
שון קסטן

**שון תומאס קסטן** (באנגלית: **Sean Thomas Casten**; נולד ב-23 בנובמבר 1971) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השישי של מדינת אילינוי, מאז 2019. קסטן, חבר המפלגה הדמוקרטית, מייצג מחוז קונגרס הכולל בתוכו חמישה ממחוזות אילינוי, בהם פרווריה המערביים של העיר שיקגו.

## ביוגרפיה
קסטן נולד בדבלין, עיר הבירה של אירלנד, וגדל בהרטסדייל שבמחוז וסטצ'סטר במדינת ניו יורק. בשנת 1993 השלים לימודי תואר ראשון בביולוגיה מולקולרית ובביוכימיה ממידלברי קולג'. לאחר מכן, עבד במשך שנתיים כמדען בבית הספר לרפואה של אוניברסיטת טאפטס. ב-1998 קיבל תואר שני בניהול הנדסי ובהנדסה ביוכימית מבית הספר להנדסה של דארטמות' קולג'. קסטן החל את דרכו המקצועית ב-"Arthur D. Little", חברה לייעוץ אסטרטגי בבוסטון, שם ערך ניתוחי מידע עבור קבוצת ההנדסה הכימית של החברה. בשנים 2000–2007 היה נשיא ומנכ"ל התאגיד Turbosteam, שהמיר פליטות מתחנות כוח לאנרגיה.

בשנת 2007 ייסדו קסטן ואביו טום את "פיתוח אנרגיה ממוחזרת" (Recycled Energy Development, בראשי תיבות RED). RED התמקדה במיחזור אנרגיה מבוזבזת והפיכת מתקני אנרגיה לשימושים ידידותיים יותר לסביבה. RED ניסתה לעשות שימוש רווחי בטכנולוגיית לכידת חום של פסולת, כדרך ליצור אפיק לייצור חשמל שמשך את תשומת לבן של חברות הזנק אחדות שהיו מעוניינות למצוא "פריצת דרך" טכנולוגית. בשנת 2015, משקיע ב-RED תבע את החברה בתואנה לניהול כושל מצד קסטן. קסטן הסדיר את התביעה ומכר את החברה בשנת 2016; לדבריו, ההאשמות נגדו משוללות בסיס והיו חלק מניסיון השתלטות עוינת. קסטן היה יושב ראש מייסד של יוזמת נורת'איסט CHP (Northeast CHP Initiative), מוסד ללא כוונת רווח שמטרתו לקדם מדיניות המעדיפה ייעול אנרגיה בצפון-מזרח ארצות הברית.

בספטמבר 2017, לקראת בחירות 2018, הכריז קסטן על התמודדותו אל בית הנבחרים של ארצות הברית במחוז בקונגרס השישי של אילינוי. בבחירות מקדימות שהתקיימו במפלגה הדמוקרטית גבר על שישה מתמודדים אחרים, והתקדם לבחירות הכלליות מול נציג המחוז המכהן מהמפלגה הרפובליקנית, פיטר רוסקאם. ב-6 בנובמבר 2018 ניצח קסטן את רוסקאם בפער בן 7%.

מרוץ זה בין קסטן לרוסקאם נתפס כאחד שעל הדמוקרטים לנצח על מנת להשיב את שליטתם בבית הנבחרים האמריקאי מאז בחירות האמצע ב-2010. במחוז הקונגרס השישי של אילינוי ניצחה המועמדת הדמוקרטית לנשיאות הילרי קלינטון בפער של שבעה אחוזים במהלך הבחירות לנשיאות ארצות הברית 2016. לפיכך, נמנה המחוז בין 25 המושבים שאיישו אנשי המפלגה הרפובליקנית בהם ניצחה קלינטון ב-2016; ב-23 מהם ניצחו הדמוקרטים במהלך בחירות 2018.

עם השבעתו לתפקיד, קסטן היה לדמוקרט הראשון שייצג מחוז זה מאז 1973. בקונגרס ה-117 מכהן קסטן כחבר בוועדת השירותים הפיננסיים, בוועדת המדע, הטכנולוגיה והחלל ובוועדת בית הנבחרים על משבר האקלים.

## קישורים חיצוניים

* 

* 

## הערות שוליים

קטגוריה:מהגרים מאירלנד לארצות הברית
קטגוריה:בוגרי דארטמות' קולג'
קטגוריה:בוגרי מידלברי קולג'
קטגוריה:חברי בית הנבחרים של ארצות הברית מאילינוי
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:אמריקאים שנולדו ב-1971
חרתת הרביעי

**חרתת הרביעי** פילופטריס היה מלך נבטי, שמלך לערך בין השנים 9 לפנה"ס - 40 לספירה. 

## מקורות עליו
שמו מופיע בכתובת שנתגלתה בפטרה כבן למשפחת המלוכה וצאצא של המלך הנבטי מליכוס הראשון, וכמו כן הוא מאוזכר בכתביו של יוסף בן מתתיהו. בנוסף, מוזכר חרתת בכתובות שנמצאו בעבדת. 

## תולדותיו
חרתת עלה לשלטון בעקבות הירצחו של אביו עבדת השלישי בשנת 9 לפנה"ס, ככל הנראה בהרעלה. 

הממלכה הנבטית בתקופתו הייתה הממלכה החזקה ביותר מבין שכנותיה של יהודה, והייתה לו מעורבות והשפעה רבה על מינוים של השליטים היהודים בארץ ישראל וסביבותיה, אשר היו מלכי חסות של הרומאים ומונו באישורם בלבד. על אף שלא היה ביחסים טובים במיוחד עם הרומאים ואוגוסטוס קיסר, היסס אם להכיר במלכותו, נטל חלק במשלחת עונשין של וארוס כנגד היהודים בשנת 4 לפנה"ס כשהוא מעמיד לרשותו חלק ניכר מכוחותיו הצבאיים.

חרתת היה נשוי פעמיים: אשתו הראשונה הייתה צ'ולדו - לה היה כבר נשוי לפני עלייתו לשלטון ושלט עמה במשותף בין השנים 9 לפנה"ס עד 16 לספירה, כאשר אז תמונתה הפסיקה להופיע על גבי המטבעות הנבטיים. שנים ספורות לאחר מכן מופיעה על גבי המטבעות שקילאת, אשתו השנייה, שמעמדה הרם מודגש כ"אחות המלך".

### הבסתו של הורדוס אנטיפס
חרתת השיא את בתו פצאלה להורדוס אנטיפס, שהתחתן עמה בתקווה לשמור על השקט בגבולותיו עם הנבטים. אולם, זמן קצר לאחר נישואיה נמלטה פצאלה בחזרה לאביה, לאחר שנודע לה על כוונותיו של אנטיפס להתגרש ממנה ולהתחתן במקומה עם הרודיאס היהודיה, אחותו של אגריפס הראשון מלך יהודה. התנגדותו של יוחנן המטביל לנישואים שניים להרודיאס הביאה להוצאתו להורג בעריפת ראש בלחצה של הרודיאס.

בתגובה לגירושיו מבתו פלש המלך הנבטי לשטחו של אנטיפס והנחיל לו תבוסה מוחצת במידה רבה בזכותו של פיליפוס, אחיו של אנטיפס, שהעביר את תמיכתו מצד לצד. אנטיפס הצליח להימלט ולהינצל רק הודות להתערבותם של כוחות רומאיים. בעקבות תבוסתו עתר הורדוס אנטיפס לקיסר טיבריוס, שהורה לשלוח שני לגיונות בפיקודו של ויטליוס. ויטליוס הגיע לירושלים עם כוחותיו, אך שב על עקבותיו לאחר שנודע לו על מותו הפתאומי של טיבריוס. אף על פי כן נמנע חרתת בסופו של דבר מניצול ניצחונו הצבאי (ייתכן בשל חשש ממעורבות רומאית עתידית) ונמנע מכיבושה של הטטררכיה של אנטיפס.

חרתת הרביעי מת בשנת 40 לספירה, והוריש את מלכותו לילדיו מליכוס השני ושקילאת השנייה, שמלכו במשותף.

## קישורים חיצוניים

## הערות שוליים

קטגוריה:מלכים נבטים
פקסן

**פקסן** (פקסאן או מואנג פקקסאן, באנגלית:**Pakxan** בלאית: **ປາກ ຊັນ**) היא נפה ועיר הבירה של מחוז בוליקמסאי , במערב לאוס. נהר נאם קסן מצטרף לנהר המקונג בפקסן על הגבול עם תאילנד, מול העיר התאית בואנג קאן . העיר פקסן נמצאת במרחק 146 קילומטרים מזרחית מבירת לאוס, ויינטיאן. היא מחוברת אליה וגם לדרום לאוס בכביש הארצי מספר 13.

פרוש השם פקסן בלאית הוא "שפל הנהר נאם קסם".

## היסטוריה
שמאל|ממוזער|310 פיקסלים| הכביש הארצי מספר 13 העובק בפקסן
פקסן נוסדה בסוף המאה ה-19. אזור פקסן חווה חוסר יציבות ביטחונית מאז פלישת אנאם (בני שושלת וייטנאמית) בשנת 1834, ואחר כך פלישות של הסיאמים (סיאם שמה הקדום של תאילנד), ריבונות סיאמית על לאוס בשנת 1836, במיוחד לאחר 1865 עם פלישות הוו  או "הדגלים האדומים", שהיו כנופיות מדרום סין. פלישות אלה גרמו לצמצום אוכלוסיות מהמחוזות סיינקהואנג  ובוליקמסאי . הסיאמים היו אלה שהשלימו את גירוש מרבית אוכלוסיית האזור והתיישבו במקום במקומה.

בשנת 1876 הורה ראמה החמישי, מלך סיאם, ליצור את מחוז בוליקמסאי וליישב בו את ניצולי פלישת הוו בשנת 1874 . בהוראת מלך סיאם, ח'ה לואנג נונג חי התמנה לתפקיד מושל מחוז בוליקמסאי. משנת 1885, לאחר שהצרפתים השתלטו על וייטנאם השכנה, הם פלשו ללאוס וערערו את הריבונות הסיאמית על לאוס. אחרי סיום משימתיו של אוגוסט פאבי לאורך נהר המקונג ועד ללואנג פרבאנג, נאלצו הסיאמים לעזוב את הגדה השמאלית של הנהר ולפנות את אחיזתם באזור.

במהלך שנות ה-90 של המאה ה-20, מיסיונרים של המיסיון אטרנגרס דה פריז, שהיו במשימות הנצרות על נהר המקונג, כבשו את פקסן, שננטשה על ידי הסיאמים, ובנו שם כנסייה. בשנת 1911 היו במחוז בוליקמסאי כ־61 כפרים עם אוכלוסייה של כ־4,000 תושבים. בשנת 1937, כשמחוז ויינטיאן נחלק לשניים, פקסן לבדה מנתה 1,000 נפש והפכה לבירת מחוז בוליקמסאי החדש.

## אקלים
האקלים בפקסן הוא טרופי, בהשפעת המונסון, על פי סיווג קופן. העונה הרטובה נמשכת ממאי עד אוקטובר, העונה היבשה הקרה נמשכת מנובמבר עד פברואר והעונה היבשה החמה בחודשים מרץ ואפריל על פי קופן.

כמות המשקעים הממוצעת עומדת על 1,350 מילימטרים וכמויות הגשם הגדולות ביותר יורדות בחודשים אוקטובר נובמבר. היות שהאזור נמצא על גבול אזור סופות הטייפון כמויות המשקעים יכולות להשתנות באופן קיצוני משנה לשנה.

## ספרות
עלילות חלק מהרומנים של הסופר ז'אן הוגרון  מתרחשות בפקסן:
* אתה תקטוף את הסערה (1950),
* איש הטרף (1974).

## ראו גם
* לאוס
* ויינטיאן
* מחוזות לאוס
* אוגוסט פאבי

## קישורים חיצוניים

* 

## הערות שוליים

קטגוריה:לאוס: ערים
קטגוריה:יישובים שהוקמו ב-1834
רון שלום

**רון שלום**, הידוע בכינוי **הרון הרון מ[[עגור (יישוב)|עג'ור]]** (נולד ב-26 בספטמבר 1963), הוא קומיקאי, שדרן רדיו, שחקן ודי ג'יי ישראלי. במשך כ-26 שנה השתתף בתוכנית הרדיו דידי לוקאלי לצידו של דידי הררי. התפרסם במתיחות רבות שביצע.

## ביוגרפיה
נולד בקריית אונו למשפחה מסורתית חילונית. שירת בצבא בחטיבת הצנחנים. לאחר שחרורו מהצבא עבד מספר שנים כדי ג'יי, ודרך עבודתו הכיר את דידי הררי. למד קורס רדיו באולפני גבע בגבעתיים. בשנות התשעים התחתן בפעם הראשונה ולזוג נולדו בן ובת. בספטמבר 2013 נישא למנור שבת, בתו של שלומי שבת. לאחר כשנה התגרש. מתגורר ברעננה.

## קריירה
בשנים 1998–2024 השתתף מדי יום בתוכנית דידי לוקאלי לצידו של דידי הררי ב-103fm. שם גילם בעיקר את הדמות 'הרון הרון מעג'ור', שאותה בנה לפי נהג משאית בשם אהרון יעקב מהיישוב עגור, וכן דמויות נוספות כמו 'זוהר בלבול', 'שישקו' ו'קיקה המתווך'. עם השנים שודרו בתוכנית למעלה מאלף מתיחות שביצע.

במשך שלוש עונות השתתף כאורח קבוע בתוכנית הטלוויזיה "בטברנה" עם שמעון פרנס. כן הופיע בתוכנית הלייט נייט "מופע לילה" בערוץ 2 עם הררי.

ב-2013 התמודד כמשתתף VIP בשעשועון כלוב הזהב.

ב-2015 שיחק בסדרת הטלוויזיה להרוג את הסבתא.

ב-2024, עם עזיבתו של הררי את תחנת הרדיו, הופסקה התוכנית "דידי לוקאלי". שלום החל לשדר במקומה את התוכנית "שניים עד ארבע" לצידו של יואב כהן.

## קישורים חיצוניים
* 
* 
* הרון הרון באתר רדיו 103fm
* 
* 
* 
* 

## הערות שוליים

קטגוריה:קומיקאים ישראלים
קטגוריה:קריית אונו: אישים
קטגוריה:רעננה: אישים
קטגוריה:סגל 103fm
קטגוריה:ישראלים שנולדו ב-1963
חיים פרץ ברמן

הרב **חיים פרץ ברמן** (נולד ב-י"ט באלול ה'תשי"ט) הוא מראשי ישיבת פוניבז' בבני ברק.

## ביוגרפיה
נולד בבני ברק ב-יט באלול ה'תשי"ט לרב מרדכי שלמה ברמן, ששימש כר"מ בישיבת פוניבז'. אמו אהובה היא בתו של הסטייפלער, ואחותו של הרב חיים קניבסקי. למד בישיבת פוניבז' לצעירים אצל הרב מיכל יהודה ליפקוביץ והרב אהרן יהודה לייב שטיינמן, ובישיבה גדולה למד בפוניבז' אצל הרב שמואל רוזובסקי, הרב שך והרב דוד פוברסקי, בשנת תשמ"א נישא לחסיה בתו של הרב ברוך דב פוברסקי, ראש הישיבה, ובנו של הרב דוד פוברסקי.

## המינוי לר"מ בישיבת פונוביז'
אחר נישואיו שימש כמשיב בישיבת פוניבז'. עם השנים עזב את התפקיד לטובת ישיבת סדיגורה, בה כיהן כראש הישיבה עד שנת התשס"ה. לאחר פטירת אביו בראש חודש טבת תשס"ה הוכרז על ידי הרב נסים קרליץ כיורשו של אביו. המינוי של הרב ברמן לר"מ בישיבת פוניבז' נעשה תוך כדי מאבקים שהתקיימו בין ראשי הישיבה על השליטה בישיבה, ונחשב כחלק מן המאבק נגד המחנה של הרב מרקוביץ'. תמיכה בו הובעה מצד הרבנים חיים קנייבסקי, מיכל יהודה ליפקוביץ, נסים קרליץ, וגם מראשי הישיבה הרב גרשון אדלשטיין וחמיו הרב ברוך דוב פוברסקי. מנגד, הרב יוסף שלום אלישיב כתב מכתב שראה אור ב"יתד נאמן" נגד המינוי. המחאות נגד המינוי הגיעו לידי קטטות אלימות, ואף להתקפות כנגד הרב ברמן עצמו.

## תפקידיו כיום
כיום, הוא אחד הר"מים בישיבה, ומוסר שיעורים יומיים לשיעור ב'. וכן שיעורים שבועיים לקבוצות מבני הישיבה. בנוסף, ההנהגה השוטפת בישיבה ותהליך קבלת התלמידים מתבצעים על ידו. משמש כחבר בוועדת הרבנים של ארגון לב שומע וארגונים חרדיים נוספים. שיעוריו נכתבים על ידי תלמידיו, ויוצאים לאור בשם שיעורי ר' חיים פרץ. שיחותיו יוצאים לאור ג"כ על ידי תלמידיו בגיליון פנימי בשם "הרחב פיך ואמלאהו".

בקיץ של שנת ה'תשפ"ג פתח הרב יצחק קורלנסקי ישיבה חדשה בעיר ביתר עילית - ישיבת "כנסת שמואל", לבחורים בגיל ה'קיבוץ', והרב ברמן מונה כאחד מראשי הישיבה.

## השקפותיו
מתנגד לגיוס תלמידי ישיבה הלומדים בישיבות, לצה"ל בכל צורה שהיא. לאחר שנשמעו טענות רבות נגד דחיית הגיוס, באוגוסט 2025, הסביר את עמדת ראשי הישיבות, ותקף בחריפות את הדתיים הלאומיים, בין השאר התבטא: .

סבור, כי גם תלמידי ישיבות ואברכים העוסקים בלימודי תלמוד מעמיקים, צריכים להקדיש זמן קבוע מדי יום ללמוד תורה עם פירוש רש"י.

## משפחתו
* בנו הרב יהודה מרבני ישיבת 'עטרת שלמה'.
* בנו הרב ירוחם מרבני ישיבת 'כתר תורה'.
* חתנו הרב רפאל אייזנברג מרבני ישיבת תורה בתפארתה.
* חתנו הרב אברהם שמחה אדלשטיין, בנו של הרב ישראל אדלשטיין.

## קישורים חיצוניים
* 
* 
* שיעורים מהרב חיים פרץ ברגמן (לצפייה) באתר "בינינו"
* 
* 

## ביאורים

## הערות שוליים

קטגוריה:רבני ישיבת פוניבז'
קטגוריה:רבנים ליטאים
קטגוריה:בני ברק: רבנים
קטגוריה:ישראלים שנולדו ב-1959